b"\n_START_ARTICLE_\nFra Diavolo (opera)\n_START_PARAGRAPH_\nFra Diavolo (fr. Fra Diavolo, ou L'h\xc3\xb4tellerie de Terracine) je komi\xc4\x8dna opera v treh dejanjih (sedmih slikah) Daniela Auberja. Libreto je spisal Eugene Scribe. Krstna predstava je bila v Parizu 28. januarja 1830. Opera je bila pri ob\xc4\x8dinstvu lepo sprejeta in je bila v 19. stoletju ena izmed bolj priljubljenih._NEWLINE_Prva slovenska praizvedba z odmevnim uspehom je bila \xc5\xbee v sezoni 1831/1832, na odru ljubljanske Opere v izvedbi slovenskih umetnikov pa je bila uprizorjena jeseni leta 1932._NEWLINE_Zanimivost: Leta 1933 so pri MGM po operi posneli istoimenski film, v katerem je nastopil znamenit par komikov Stan in Olio.\n_START_SECTION_\nVsebina\n_START_PARAGRAPH_\nGodi se v bli\xc5\xbeini Terracine v Italiji.\n_START_SECTION_\nPrva slika\n_START_PARAGRAPH_\nPred hotelom._NEWLINE_\xc4\x8ceta vojakov, ki jim poveljuje brigadir Lorenzo, veselo popiva. Le Lorenzo pa je \xc5\xbealosten, ker mu kr\xc4\x8dmar Matteo h\xc4\x8dere Zerline ne da za \xc5\xbeeno, saj jo je namenil bogatemu kmetu Francescu. Lord Kookburn in njegova soproga Pamela prihitita vsa razburjena. Pravkar ju je roparska tolpa Fra Diavola na bli\xc5\xbenji cesti oropala. Lorenzo se zato s svojimi vojaki odpravi za roparji.\n_START_SECTION_\nDruga slika\n_START_PARAGRAPH_\nPamela opravlja toaleto, lord pa se huduje nad njenim koketnim vedenjem, ki ga izkazuje nekemu markizu iz Neaplja.\n_START_SECTION_\nTretja slika\n_START_PARAGRAPH_\nKo se vrneta v hotelsko jedilnico, vstopi navidezni markiz \xe2\x80\x94 Fra Diavolo. Boje\xc4\x8d se za svojo \xc5\xbeeno, odpelje lord Pamelo izpred o\xc4\x8di zapeljivca Fra Diavola, ki ostane sam z Zerlino. Ta mu koketno zapoje pesem o zloglasnem roparju Fra Diavolu. Njun pogovor prekine prihod Diavolovih vohunov, banditov Giacoma in Beppa, ki javita, da se jima ni posre\xc4\x8dilo Angle\xc5\xbeema vsega ukrasti. Fra Diavolo za\xc4\x8dne dvoriti Pameli, da bi izvedel, kje imata z lordom skrite dragulje in denar. Toda Diavolovo srce se za\xc4\x8dne vnemati za Pamelo \xe2\x80\x94 na skrivaj se mu je porodila tudi zlobna misel, da bo lordu poleg denarja ukradel \xc5\xa1e prelepo \xc5\xbeeno.\n_START_SECTION_\n\xc4\x8cetrta slika\n_START_PARAGRAPH_\nPred hotelom._NEWLINE_Vojaki se vrnejo z veselo novico, da so roparje premagali. Lorenzo vrne Pameli dragoceni nakit. Pamela, sedaj vsa sre\xc4\x8dna, podari Zerlini \xe2\x80\x94 Lorenzo je kot vojak dar odklonil \xe2\x80\x94 10.000 lir, ki jih je bil lord razpisal kot nagrado za dragoceni nakit.\n_START_SECTION_\nDrugo dejanje\n_START_PARAGRAPH_\nNa hodniku pred hotelskimi sobami._NEWLINE_Zerlina prepeva ne\xc5\xbeno pesem, Angle\xc5\xbea pa se odpravljata spat. Fra Diavolo se vtem pri\xc2\xadtihotapi, \xc5\xa1e vedno nepoznan, in pregleduje teren za no\xc4\x8dni rop. S petjem barkarole da banditoma znak, da lahko vstopita. Zer\xc2\xadlina se vrne iz lordove sobe, banditi se skrijejo za paravan ter izre\xc5\xbeejo trem slikam obraze, da lahko nemoteno opazujejo okolico, dokler Zerlina ne zaspi. Ko se banditi ho\xc4\x8dejo odpraviti na delo, se s ceste zasli\xc5\xa1i petje vra\xc4\x8dajo\xc4\x8dih se vojakov, zato se roparji ponovno skrijejo. Lorenzo vstopi, Lord pa pride poizvedovat, zakaj so se vrnili. Med njunim pogovorom prevrne eden izmed banditov stol. Lorenzo se odpravi v smeri ropota, a mu pot prestre\xc5\xbee markiz (Fra Diavolo). Da re\xc5\xa1i sebe in tovari\xc5\xa1a, se zla\xc5\xbee lordu, da je hotel lju\xc2\xadbimkati pri Pameli. Lorenzu pa natvezi, da je hotel k Zerlini. Pri obe\xc2\xadh vzbudi ljubosumnost ter re\xc5\xa1i tako sebe kot tovari\xc5\xa1a.\n_START_SECTION_\nPrva slika\n_START_PARAGRAPH_\nFra Diavolo s svojo tolpo (banditski balet) poje svojo pesem.\n_START_SECTION_\nDruga slika\n_START_PARAGRAPH_\nO\xc4\x8de Matteo slavi zaroko svoje h\xc4\x8derke Zerline s kmetom Francescom. Vojaki pojejo in ple\xc5\xa1ejo, le Lorenzo je ponovno \xc5\xbealosten. Bandita sta na\xc5\xa1la v drevesni duplini pismo, v katerem jima Fra Diavolo sporo\xc4\x8da, da mu z zvon\xc4\x8dkom v kapelici naka\xc5\xbeeta, kdaj bo najprimernej\xc5\xa1i trenutek za napad na lorda. Vino jima zleze v glavo, po nerodnosti se izdata in vojaki ju zgrabijo. Pojeta namre\xc4\x8d isto pesem, kot jo je pela sino\xc4\x8di Zerlina, preden je zaspala. Poleg tega najdejo pri njiju \xc5\xa1e Fra Diavolovo pismo. Lorenzo zastra\xc5\xbei z vojaki vse vhode. Vsi se poskrijejo, Giacomo mora iz strahu pred pu\xc5\xa1kami zvoniti, da zvabi Fra Diavola v zasedo. Fra Diavolo res pride, toda hitro opazi, da nekaj ni v redu. Kljub temu se da ujeti, med zahvalno molitvijo pa uide nebudnim stra\xc5\xbearjem, potem ko se je z o\xc4\x8dmi sporazumel s Pamelo. Komaj kon\xc4\x8da ljud\xc2\xadstvo zahvalno molitev, da je Fra Diavolo kon\xc4\x8dno ujet, se ta pojavi v kapelici s Pamelo in s svojimi banditi. Tudi Beppo in Giacomo sta re\xc5\xa1ena, ljudstvo z vojaki vred pade na kolena, lord pa obu\xc2\xadpan le\xc5\xbee na \xc5\xa1epetalca, pije vino in poka\xc5\xbee ob\xc4\x8dinstvu razglas policijske prefekture: Dr\xc5\xbeavljani! Varujte svojo zasebno last\xc2\xadnino (denar, \xc5\xbeeno, dekleta itd.), Fra Diavolo je \xc5\xa1e vedno \xc5\xbeiv ..."